# Wir sind Helden

### от Уикипедия, свободната енциклопедия

Wir sind Helden (WSH; на български: Ние сме герои) е Немска музикална група. Категоризирането на тяхната музика не е лесно. Често са определяни като музиканти от така наречрната Neue Deutsche Welle (NDW, 'Нова Немска Вълна').

Wir sind Helden Жан-Мишел Турет, Юдит Холофернес и Пола Рой
Основана | 2001
Жанр | Немски рок
Уебсайт | Официална страница
Членове на групата
Вокали | Юдит Холофернес
Китара | Юдит Холофернес
Ударни | Пола Рой
Бас | Марк Тавасол
Клавишни | Жан-Мишел Турет

# [редактиране] История

Юдит Холофернес, настоящият вокал, започва своята кариера още преди основаването на Wir Sind Helden като солоизпълнител по малките берлински клубове и издава свой собствен албум (Kamikazefliege). В търсенето си за музиканти, които могат да акомпанират на гласа й, тя среща през 2001 г. в Хамбург барабанистът Пола Рой и китаристът и кейбордист Жан-Мишел Турети веднага се сприятелява с тях. Басисът Марк Тавасол е предложен за член на бандата от Пола Рой и няколко седмици по-късно е официално приет. Предполага се, че името на групата е инспирарно от сингълът на Дейвид БауиHeroes.

Първата творба на Wir sind Helden е самостоятелно продуцираното EP Guten Tag (Добър ден). То излиза с много малък тираж от 3000 диска и става популярен само в Берлин, където радиото radioeins (Радио от групата на rbb) редовно върти. С едноименната песен Guten Tag Wir sind Helden влизат през 2002 г. без помощта на голям издател в класациите. След участието на Холофернес в Шоуто на Харалд Шмидт популярността на групата сериозно нараства. Година по-късно следва издаването на Die Reklamation (герм. Рекламацията). Албумът веднага попада на 6-то място в германските класации за албуми, достига 2-ро място и става един от най-продаваните албуми за 2003 и 2004 г.

Високи позиции в немските и австрийски класации Wir sind Helden постигат и през 2005 г. с втория си албум Von hier an blind (герм. Оттук на сляпо) още в първите седмици след издаването. Също и предишната им тава Die Reklamation попада през 2005 г. отново в класациите за албуми и достига дори 38-о място. Като цяло от първите им два албума са продадени 1,2 милиона копия в Германия. В рамките на световния благотворителен концерт Live-8 Wir sind Helden излизат на сцената в Берлин на 2 юли 2005.

Междувременно Wir sind Helden се опитват да навлязат и на чуждестранния пазар и затова издават някои от песните си на други езици. Със sā itte miyō групата прави японска версия на Von hier an blind през 2005 г., а през 2006 г. последва и издаването на албум с песни от Die Reklamation и Von hier an blind за френския пазар, който съдържа и допълнителни френски версии на Von hier an blind (фр. Le vide), Guten Tag (фр. La réclamation) и Aurélie (фр. Aurélie, c'est pas Paris). За началото на 2007 г. групата обяви, че ще издаде нов албум.

# [редактиране] Композиции

## [редактиране] Текстове

Холофернес критикува в своите текстове комерсиализацията (Guten Tag), ненужното старание (Müssen nur wollen), консервативните правила (Ist das so?) или музикалната индустрия (Zuhälter) и създадената от нея нова генерация от певици, които постигат успех не толкова с музикален талант, колкото с атрактивен вид (Zieh dir was an). Също така и любовта е тематизирана от Холофернес в много песни, понякога по хумористичен (Aurélie), понякога и по сериозен начин (Außer dir). С песента Heldenzeit тя отговаря на често задавния въпрос, защото групата се казва „Wir sind Helden“, а във Wütend genug Холофернес отвръща на критиката, че нейното реноме е прекалено мило и послушно. Със сингълът Gekommen um zu bleiben Wir sind Helden отговарят на предположенията, че техният първи албум ще се окаже и последен и че групата няма да успее да отвърне на високите очаквания на публика и критици.

## [редактиране] Музикален стил

Дебютният албум на Wir sind Helden, Die Reklamation, се приема по-скоро като CD за парти и забавление, в което са се влели много елементи на Synthie Pop. Някои от песните произхождат още от времето, когато Холофернес е солоизпълнител. Вторият Von hier an blind е като цяло по-рокаджийски. В неговото създаване всички членове на групата участват много по-наравно отколкото при Die Reklamation.

## [редактиране] Значение

Wir sind Helden са считани за предвестник на едно движение, което създава през 2004 г. още няколко немски групи като Silbermond и Juli. Особено в някои моменти последните се опитват да копират Wir sind Helden с оглед на езиковата метафорика. Групите често са определяни като членове на стиловата насока Neue Neuе Deutsche Welle. Рок-групата Astra Kid и певецът Oliver Schulz стават също известни покрай участията им като подгряващи изпълнители на Wir sind Helden.

# [редактиране] Разни

- Юдит Холофернес и Пола Рой са женени. През декември 2006 г. им се ражда синът Фридрих.
- Песента Aurélie Холофернес пише за своята френска приятелка Aurélie Audemar, която е била много учудена в началото от културните различия между Германия и Франция, особено при общуването мужду половете в Берлин.
- Песента Wenn es passiert става случайно хит в Холандия през лятото на 2006 г., тъй като редовно е въртяна като песен за финалните надписи на спортното студио за Световното първенство по футбол 2006 и по този начин става известна из цялата страна.

# [редактиране] Албуми

Година | Заглавие | Позиция в класацията | Продажби
--- | --- | --- | ---
DE | AT | CH
2003 | Die Reklamation | 2 | 3 | 38 | 500 000 (2 x платинен)
2005 | Von hier an blind | 1 | 1 | 5 | 400 000 (2 x платинен)

- Пролет 2007: 3-ти студен албум (неизвестно заглавие)

### [редактиране] Сингли

Година | Заглавие | Позиция в класациите | Албум
--- | --- | --- | ---
DE | AT | CH
2003 | Guten Tag | 53 | - | - | Die Reklamation
2003 | Müssen nur wollen | 57 | - | - | Die Reklamation
2003 | Aurélie | 47 | - | - | Die Reklamation
2004 | Denkmal | 26 | 41 | - | Die Reklamation
2005 | Gekommen um zu bleiben | 24 | 4 | 39 | Von hier an blind
2005 | Nur ein Wort | 28 | 13 | - | Von hier an blind
2005 | Von hier an blind | 42 | 57 | - | Von hier an blind
2006 | Wenn es passiert | 41 | 34 | - | Von hier an blind

Взето от „http://bg.wikipedia.org../../../w/i/r/Wir_sind_Helden_7f83.html“.

Категория: Немски музикални групи

##### Views

- Статия
- Беседа
- Текуща версия

##### Търсене

##### На други езици

- Alemannisch
- Català
- Deutsch
- English
- Esperanto
- Español
- Suomi
- Français
- עברית
- Hornjoserbsce
- Italiano
- Lëtzebuergesch
- Latviešu
- Nederlands
- Polski
- Português
- Svenska
- Türkçe